पाएं अपने शहर की ताज़ा ख़बरें और फ्री ई-पेपरडाउनलोड करें
अपराधियों के साथ बिहार में मुठभेड़ हुआ है। बिहार STF व पुलिस टीम ने मिलकर दिनदहाड़े इस मुठभेड़ को अंजाम दिया है। दोनों तरफ से कई राउंड गोली चली है। इसमें एक अपराधी को पुलिस की एक गोली लग गई है। पैर में गोली लगने की वजह से अपराधी घायल हो गया है। बुधवार की दोपहर हुए मुठभेड़ का यह मामला खगड़िया जिले के मानसी थाना इलाके का है।
दरअसल, मानसी के रोहियार दियारा इलाके में एक ठिकाने पर वांटेड व कुख्यात अपराधी छविला यादव के अपने साथियों के साथ मौजूद होने की जानकारी बिहार STF को मिली थी। इस अपराधी पर 25 हजार रुपए का इनाम भी रखा है। सूचना मिलने के बाद ही जिला पुलिस के साथ प्लान बनाकर STF ने ठिकाने की घेराबंदी की थी। इनकी प्लानिंग बगैर गोलीबारी के अपराधियों को हर हाल में पकड़ने की थी। लेकिन, अपराधियों ने STF और पुलिस को देखते ही गोलीबारी शुरू कर दी थी।
तब जवाबी कार्रवाई में टीम ने भी फायरिंग की। जिसमें छविला यादव के साथी अपराधी रूपेश साव को पैर में गोली लग गई। इसके बाद ही कुख्यात अपराधी छविला यादव, छोटू साव और रूपेश साव को पकड़ा गया। छविला मानसी थाना के ही अमनी गांव का रहने वाला है। इन अपराधियों के पास से 75 गोली के साथ-साथ एक सेमी ऑटोमेटिक रेगुलर रायफल, एक रेगुलर रायफल, एक देसी कट्टा और 2 बिंदोलिया भी बरामद किया गया है। लंबे वक्त से इन अपराधियों की तलाश थी। अब इनसे पूछताछ चल रही है। इनकी हिस्ट्री को खंगाला जा रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn